***VIDES KONSULTATĪVĀ PADOME***

Nodibinājumi: „Latvijas Dabas fonds”, „Pasaules Dabas fonds”, „Ķemeru Nacionālā parka fonds”, “Teiču dabas fonds”, biedrības: „Latvijas Ornitoloģijas biedrība”, „Vides fakti”,„Vides aizsardzības klubs”, „Latvijas Makšķernieku asociācija”, „Zaļā brīvība”, „Ekodizaina kompetences centrs”, „Latvijas Botāniķu biedrība „Latvijas Atkritumu saimniecības asociācija”, „Baltijas krasti”, „Zero Waste Latvija”, „Latvijas Vides pārvaldības asociācija”, „Saldus rajona attīstības biedrība”, ” Korporatīvās ilgtspējas un atbildības institūts”, un biedrība „Baltijas Vides forums”, Biķernieku meža aizsardzības biedrība,

**Rīga, Peldu iela 26/28, LV-1494**

06.02.2023.

Nr. 1-5

**Zemkopības ministrijai**

*Par Vides konsultatīvās padomes viedokli attiecībā uz sauszemes vēja parku un saules parku/elektrostaciju būvniecības un uzstādīšanas attīstības perspektīvām nacionālas nozīmes lauksaimniecības teritorijās*

Vides konsultatīvās padomes (turpmāk - VKP) atbilstošās jomas organizāciju eksperti regulāri seko bezizmešu energoģenerācijas projektu un likumdošanas attīstībai Latvijā.

VKP jau pagājušajā gadā vairākkārt sniegusi Ekonomikas ministrijai (turpmāk - EM) un Vides aizsardzības un reģionālās attīstības ministrijai ar Vēja enerģijas nozares komersantiem un AS “Latvenergo” vienotu formulētu viedokli par Vēja elektrostaciju ( turpmāk - VES) attīstību valstī, kā arī paudusi atbalstu sauszemes vēja parku un saules parku/elektrostaciju būvniecībai un uzstādīšanai galvenokārt lauksaimniecības zemēs, tai skaitā arī nacionālas nozīmes lauksaimniecības teritorijās.

VKP uzsver un apzinās Latvijas energoneatkarības nozīmi kā valsts stratēģisku prioritāti un kopumā atbalsta nacionālo interešu objekta statusa piemērošanu VES parkiem ar jaudu virs 50 MW. Vides ~~nozares~~ nevalstiskās organizācijas uzsver, ka atjaunīgo energoresursu izmantošana, t.sk. VES parku attīstība, nedrīkst nonākt pretrunā ar klimata, dabas un vides politiku mērķiem un nodarīt būtisku kaitējumu Latvijas dabas kapitālam.

VKP jau EM informatīvajā ziņojumā “Par sauszemes vēja parku turpmāko attīstību valstī projektu (22-TA-531)” (2022. g.) ierosinājusi Ziņojuma nodaļu 2.3. Nacionālais enerģētikas un klimata plāns 2021.-2030. gadam ( turpmāk -NEKP) uzdevumi sauszemes vēja enerģijas attīstības jomā papildināt, norādot uz NEKP 4. pielikuma 3.3. punktā minēto uzdevumu: “1. Paredzēta iespēja un tās nosacījumi vēja parku izbūvei nacionālās nozīmes lauksaimniecības zemēs un, ja atbilstoši, veikti grozījumi attiecīgajos tiesību aktos” - VKP lūdza Ziņojumu papildināt, paredzot nepieciešamos pasākumus, lai izpildītu NEKP minēto uzdevumu un rastu iespēju vēja parku izbūvei arī nacionālās nozīmes lauksaimniecības zemēs.

VKP ir pamatoti, **konceptuāli iebildumi** VES izvietošanai meža zemēs, ja netiek vispirms izskatīta iespēja vēja parkus izvietot prioritāri lauksaimniecības zemēs. VKP uzsver, ka ir neatliekami svarīgi veikt grozījumus normatīvajos aktos, kas pieļautu un veicinātu VES projektu attīstību lauksaimniecības zemēs - it īpaši konvencionāli apsaimniekotās aramzemēs, tai skaitā nacionālas nozīmes lauksaimniecības teritorijās, kur potenciālā ietekme uz vidi un bioloģisko daudzveidību ir būtiski mazāka nekā meža zemēs.

**VKP ierosina** VES plānot prioritāri lauksaimniecības zemēs, jo VES izbūve atvērtās teritorijās ir tehniski vienkāršāka, lētāka un ātrāka nekā meža zemēs. Intensīvās lauksaimniecības teritorijas ir piemērotākas plašākiem vēja parkiem nekā mozaīkveida lauksaimniecības ainavas, kur atrodas nozīmīgas dzīvotnes dažādām sugām. Turklāt zemes izmantošanai lauksaimniecībā arī pēc VES izbūves nav būtisku ierobežojumu.

VKP uzsver, ka VES izbūvei lauksaimniecības zemēs ir mazāk vides risku, mazāk ietekmju, lētāka infrastruktūras izbūve, kā arī ātrāk var uzsākt un pabeigt nacionālo interešu energoprojektus Latvijā.

Ar cieņu,

Vides konsultatīvās padomes priekšsēdētājs  Juris Jātnieks

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU